ᱱᱚᱵᱚᱠᱨᱩᱥᱱᱚ ᱪᱚᱣᱫᱷᱚᱨᱤ

ᱱᱚᱵᱚᱠᱨᱩᱥᱱᱚ ᱪᱚᱣᱫᱷᱚᱨᱤ (᱑᱙᱐᱑ ᱱᱚᱵᱷᱮᱢᱵᱚᱨ ᱒᱓ - ᱑᱙᱘᱔ ᱡᱩᱱ ᱒᱔) ᱫᱚ ᱳᱰᱤᱥᱟ ᱨᱮ ᱡᱟᱱᱟᱢ ᱟᱠᱟᱱ ᱢᱤᱫ ᱨᱟᱡᱽᱟᱹᱨᱤᱭᱟᱹ, ᱯᱷᱩᱨᱜᱟᱹᱞ ᱦᱩᱞᱥᱟᱹᱭᱤᱭᱟᱹ ᱟᱨ ᱢᱤᱫ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱒ ᱢᱮ ᱑᱙᱕᱐ ᱠᱷᱚᱱ ᱑᱙ ᱚᱠᱴᱚᱵᱚᱨ ᱑᱙᱕᱖ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱟᱺᱜᱤᱵᱷᱟᱨ ᱮ ᱛᱚᱨᱟᱣ ᱞᱮᱫ ᱛᱟᱦᱮᱸᱫ ᱾  

 ᱡᱤᱭᱚᱱᱤ 

ᱱᱚᱵᱚᱠᱨᱩᱥᱱᱚ ᱪᱚᱣᱫᱷᱩᱨᱤ ᱫᱚ ᱡᱚᱜᱚᱛᱥᱤᱝᱯᱩᱨ ᱨᱮᱱᱟᱜ ᱠᱷᱮᱨᱥᱟ ᱟᱹᱛᱩᱨᱮ ᱑᱙᱐᱑ ᱥᱟᱞᱮ ᱱᱚᱵᱷᱮᱢᱵᱚᱨ ᱑᱓ ᱢᱟᱺᱦᱤᱛ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱜᱳᱠᱩᱲᱟᱱᱚᱱᱫᱚ ᱪᱚᱣᱫᱷᱩᱨᱤ ᱢᱤᱫ ᱩᱠᱤᱞ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱱᱚᱵᱚᱠᱨᱩᱥᱱᱚ ᱫᱚ ᱯᱭᱟᱨᱤᱳᱦᱚᱱ ᱮᱠᱟᱰᱮᱢᱤ ᱠᱷᱚᱱ ᱑᱔ ᱥᱮᱨᱢᱟ ᱩᱢᱮᱨ ᱨᱮ ᱥᱮᱪᱮᱫ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱱᱚᱵᱚᱠᱨᱩᱥᱱᱚ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱠᱷᱮᱞ ᱠᱷᱮᱞᱚᱸᱰ ᱠᱚᱫᱚ ᱟᱹᱰᱤᱭ ᱠᱩᱥᱤᱭᱟᱜ ᱛᱟᱦᱮᱸᱫ ᱾ ᱟᱨ ᱟᱡ ᱵᱟᱵᱟ ᱦᱚᱸ ᱱᱚᱶᱟ ᱥᱮᱦᱮᱫ ᱥᱮᱫ ᱜᱮᱭ ᱩᱫᱽᱜᱟ.ᱣ ᱮ ᱠᱟᱱ ᱛᱟᱦᱮᱸᱫ ᱾ ᱴᱷᱟᱹᱣᱠᱟᱹ ᱥᱟᱺᱦᱤᱡ ᱛᱟᱹᱞᱤᱢ ᱮᱢᱟᱦᱟᱭ ᱞᱟᱹᱜᱤᱫ ᱢᱤᱫ ᱢᱟᱪᱮᱛ ᱦᱚᱸᱭ ᱡᱚᱜᱟᱲ ᱞᱮᱫᱮ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱟᱡᱟᱜ ᱨᱟᱹᱥᱠᱟᱹ ᱧᱮᱞ ᱠᱟᱛᱮ ᱩᱱᱤ ᱫᱚ ᱠᱚᱴᱚᱠ ᱨᱮ ᱢᱮᱱᱟᱜ ᱯᱭᱟᱨᱤᱢᱳᱦᱚᱱ ᱮᱠᱟᱰᱮᱢᱤ ᱨᱮᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ ᱩᱱᱩᱥᱩᱞ ᱟᱥᱲᱟ ᱵᱤᱱᱤᱰ ᱨᱮ ᱟᱹᱤ ᱱᱟᱯᱟᱭ ᱚᱨᱡᱚ ᱥᱟᱶᱛᱮᱭ ᱯᱟᱨᱚᱢ ᱮᱱ ᱥᱟᱶᱛᱮ ᱪᱮᱛᱟᱱ ᱥᱮᱫ ᱥᱮᱪᱮᱫ ᱞᱟᱹᱜᱤᱫ ᱫᱚ ᱩᱱᱤ ᱨᱮᱵᱷᱮᱱᱥᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱧᱩᱛᱩᱢ ᱠᱚ ᱚᱞ ᱠᱮᱫ ᱛᱟᱭᱟ ᱾ ᱤᱠᱷᱟᱹᱱ ᱟᱹᱱᱭᱟᱹᱛ ᱥᱤᱧᱚᱛ ᱨᱮᱱᱟᱜ ᱵᱟᱹᱲᱤᱡ ᱚᱵᱚᱥᱛᱟ ᱩᱱᱤ ᱫᱚ ᱞᱮᱛᱟᱲ ᱮ ᱠᱟᱹᱦᱤᱞ ᱦᱚᱪᱚ ᱞᱮᱫᱮ ᱛᱟᱦᱮᱸᱱ ᱟᱨ ᱟᱫᱷᱟ ᱨᱮᱜᱮ ᱯᱟᱲᱦᱟᱣ ᱵᱟᱹᱜᱤ ᱠᱟᱛᱮ ᱩᱱᱤ ᱫᱚ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾

 ᱨᱟᱡᱽᱟᱹᱨᱤ 

ᱯᱷᱩᱨᱜᱟᱹᱞ ᱩᱛᱠᱚᱲ ᱯᱨᱚᱫᱮᱥ ᱜᱚᱴᱷᱚᱱ ᱮᱱ ᱛᱟᱭᱚᱢ ᱦᱩᱭ ᱮᱱ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱛᱤᱨᱛᱳᱞ - ᱮᱨᱚᱥᱚᱢᱟ ᱢᱟᱹᱪᱤ ᱠᱷᱚᱱ ᱞᱟᱹᱰᱷᱟᱹᱭ ᱠᱟᱛᱮᱭ ᱡᱤᱛᱠᱟᱹᱨ ᱞᱮᱱᱟ ᱾ ᱚᱱᱠᱟ ᱜᱮ ᱥᱤᱧᱚᱛ ᱯᱷᱤᱨᱜᱟᱹᱞ ᱛᱟᱭᱚᱢ ᱠᱮᱸᱫᱽᱨᱟᱯᱚᱰᱟ ᱟᱥᱚᱱ ᱠᱷᱚᱱ ᱡᱤᱛᱠᱟᱹᱨ ᱠᱟᱛᱮ ᱯᱚᱱᱚᱛ ᱢᱚᱱᱛᱨᱤᱭ ᱵᱮᱱᱟᱣ ᱞᱮᱱᱟ ᱾ ᱥᱩᱢᱩᱝ ᱢᱤᱫᱴᱟᱹᱝ ᱦᱚᱯᱚᱱ ᱵᱤᱱᱟᱭᱚᱠ ᱟᱜ ᱟᱯᱚᱱᱜᱩᱨ ᱛᱟᱭᱚᱢ ᱩᱱᱤ ᱫᱚ ᱟᱹᱰᱤ ᱜᱮᱭ ᱠᱟᱹᱦᱤᱞ ᱮᱱ ᱠᱷᱟᱹᱛᱤᱨ ᱥᱚᱨᱠᱟᱨ ᱠᱷᱚᱱ ᱡᱤᱨᱟᱹᱣ ᱦᱟᱛᱟᱣ ᱠᱟᱛᱮ ᱫᱤᱥᱣᱟᱹ ᱥᱮᱵᱟ ᱨᱮᱭ ᱫᱷᱩᱨᱟᱹᱣ ᱮᱱᱟ ᱾ ᱛᱟᱭᱚᱢ ᱛᱮ ᱱᱮᱦᱨᱩᱣᱟᱜ ᱟᱸᱫᱮ ᱞᱮᱠᱟᱛᱮ ᱯᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱵᱚᱠᱨᱩᱥᱱᱚᱣᱟᱜ ᱥᱟᱥᱚᱱ ᱚᱠᱛᱚᱨᱮ ᱦᱤᱨᱟᱠᱩᱫᱽ ᱵᱟᱸᱫᱽ, ᱳᱰᱤᱥᱟ ᱨᱮᱱᱟᱜ ᱪᱟᱥᱵᱟᱥ ᱟᱨ ᱡᱟᱱᱣᱟ ᱛᱤᱠᱪᱷᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱵᱩᱨᱞᱟ ᱴᱮᱠᱱᱤᱠᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱢᱟᱱ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱟᱹᱰᱤ ᱵᱤᱨᱩᱫᱷ ᱠᱟᱛᱮ ᱦᱚᱸ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱳᱰᱤᱭᱟᱹ ᱯᱟᱹᱨᱥᱤ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱱᱟᱜ ᱢᱟᱹᱱ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱜᱩᱨᱥᱟᱡᱟᱭ ᱧᱟᱢᱮᱫ ᱱᱚᱠᱥᱚᱞ ᱱᱮᱛᱟ ᱱᱟᱜᱽᱵᱷᱩᱥᱚᱬ ᱯᱚᱴᱱᱟᱭᱮᱠ ᱟᱜ ᱨᱟᱡᱽᱤᱠᱟᱹ ᱪᱟᱞ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱤᱵᱚᱱ ᱵᱷᱩᱨ ᱫᱤᱥᱣᱟᱹᱭ ᱥᱮᱵᱟ ᱟᱠᱟᱫ ᱠᱚ ᱱᱩᱭ ᱢᱟᱦᱟᱱ ᱳᱰᱤᱭᱟᱹ ᱱᱮᱛᱟ ᱫᱚ ᱒᱔ ᱡᱩᱱ ᱑᱙᱘᱔ ᱨᱮ ᱡᱟᱭᱡᱩᱜᱽ ᱞᱟᱹᱜᱤᱫ ᱡᱤᱣᱤᱵᱟᱹᱛᱤ ᱤᱬᱤᱡ ᱥᱟᱹᱨᱤ ᱞᱮᱱ ᱛᱟᱭᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱛᱷᱚᱠ:ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ